ПРЕДЛОГ

На основу члана 32. Закона о локалној самоуправи („Сл.гласник РС“ бр. 129/2007, 83/2014, 101/2016, 47/2018), члана 2. Закона о комуналним делатностима („Сл.гласник РС“ бр. 88/2011, 104/2016, 95/2018) и члана 42. Статута Oпштине Житиште („Службени лист општине Житиште бр. 10/2019 – пречишћен текст), Скупштина Општине Житиште на седници одржаној дана \_\_\_\_\_\_\_. 2021. године донела је

**О Д Л У К У**

**O**

**ИЗМЕНИ И ДОПУНИ ОДЛУКЕ**

**О ОДРЕЂИВАЊУ ЛОКАЦИЈА ЗА ПРОДАЈУ РОБЕ ВАН ПОСЛОВНОГ ПРОСТОРА**

**НА ТЕРИТОРИЈИ ОПШТИНЕ ЖИТИШТЕ**

**Члан 1.**

У Одлуци о одређивању локација за продају робе ван пословног простора на територији општине Житиште („Службени лист општине Житиште бр. 25/2017) члан 8. мења се и гласи:

„Продаја робе из возила се врши на следећим локацијама по насељеним местима:

1. Житиште : Ђуре Јакшића бб (простор испред платоа код тржног центра)
2. Равни Тополовац : Сутјеска 2 (простор испред Дома културе)
3. Торак : Трг слободе бб (простор на углу са улицом Светозара

Марковића)

1. Нови Итебеј: Маршала Тита 59 ( у дворишту поред постављених тезги)
2. Српски Итебеј : Трг слободе бб (у простору где су и тезге)
3. Међа : ЈНА бб (простор испред продајних места)
4. Хетин : Омладинска бб (простор испред продајних места)
5. Банатски Двор : Железничка 2 (простор испред Дома културе)
6. Честерег : Маршала Тита 46-48 (простор испред продајних места)
7. Банатско Карађорђево : испред месне заједнице и Дома културе – проширени део пута
8. Торда: Бориса Кидрича бб (простор испред зграде месне заједнице)

Роба која се може продавати из возила је следећа:

* Купус, лубенице и друго воће и поврће у већим количинама,а у сезони карактеристичној за одређену намирницу;
* Огревно дрво и

Производи занатлија (дрвена галантерија – делови намештаја) који се користе искључиво у домаћинству.“

**Члан 2.**

Ова Одлука ступа на снагу осмог дана од дана објављивања у „Службеном листу Општине Житиште“.

Република Србија

Аутономна Покрајина Војводина

Општина Житиште

Скупштина општине Председница

Број : I-\_\_\_\_\_\_/2021 Скупштине Општине Житиште

Дана : \_\_\_\_\_\_.2021. године Ивана Петрић

Ж и т и ш т е

Образложење

Измена и допуна Одлуке о одређивању локација за продају робе ван пословног простора на територији општине Житиште врши се на основу поднетог предлога за измену предметне одлуке упућеног од стране Месне зједнице Торда а из разлога повећаног промета робе на већ одређеној локацији за продају робе ван пословног простора.

Правни основ за доношење измене и допуне предметне одлуке налази се у Закону о локалној самоуправи, Закону о комуналним делатностима и Статуту Општине Житиште.

Предлог Одлуке упућује се Скупштини Општине Житиште на разматрање.